
J e g y z ő k ö n y v

Készült a Bácsalmás Város Önkormányzata Képviselő-testületének 2010. június 15-én, 14 óra 40 perc kezdettel, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Zalántai Endre polgármester, Mancz Ferenc alpolgármester, Benák Róbert, Farkas Zoltán, Gertner Ferenc, Kiss Zoltán, Kovács B. Károlyné, Rostás Tibor, dr. Száhl Imre és Szente Tibor képviselők (10);

Dr. Keresztury Monika jegyző, Kozák Gáborné aljegyző, Farkas Zoltánné szociális, egészségügyi és családvédelmi osztályvezető, valamint Barta Tiborné Gáll Ágnes, a Bácsalmási Önkormányzati Közszolgáltatási Közhasznú Nonprofit Kft. megbízott ügyvezetője (4);

Jegyzőkönyvvezető: Zobokiné Bite Gyöngyi testületi ügyintéző;

Igazoltan van távol: Bánfi Attila, Sultis László és Tóth Árpád képviselő (3);

Nem jelezte távolmaradását: Agócs László képviselő (1).

Zalántai Endre polgármester a megjelentek köszöntése után az ülést megnyitja. Megállapítja a határozatképességet, mert 10 képviselő jelen van (71 %). Tájékoztatásul elmondja, hogy Bánfi Attila, Sultis László és Tóth Árpád képviselők a távolmaradásukat jelezték. Jegyzőkönyv-hitelesítőknek Kovács B. Károlyné és Rostás Tibor képviselőket javasolja. 

A képviselő-testület egyhangúlag (10 igen szavazattal) az alábbi határozatot hozza:

240/2010. (VI. 15.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Kovács B. Károlyné és Rostás Tibor képviselőket jelöli ki jegyzőkönyv-hitelesítőknek.

Zalántai Endre polgármester a meghívóban jelzett napirendi pontokat kiegészíteni javasolja a dossziéban megkapott előterjesztések tárgyalásával. Javaslatát – más indítvány nem lévén – szavazásra bocsátja.

A képviselő-testület egyhangúan (10 igen szavazattal) az alábbi határozatot hozza:
241/2010. (VI. 15.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete az alábbi napirendi pontokat tárgyalja meg:

1. „Egészségügyi alapellátáshoz kapcsolódó rendelőintézetek kialakítása Bácsalmáson” (DAOP-4.1.1/A-09-2010-0034) projekt közbeszerzésére megbízási szerződés és ajánlattételi felhívás jóváhagyása

2. Felső-Bácska Vidékfejlesztési Nonprofit Kft. alapítói támogatása, garanciavállalása

3. Fűkasza beszerzése a Bácsalmási Önkormányzati Közszolgáltatási Közhasznú NKft-nél

4. Parlagfű-mentesítési programban való részvétel

5. „ Egy tér az információért, közösségért Bácsalmáson” pályázat 
- projektmenedzseri beszámoló elfogadása, 
- projektmenedzsmenti szerződés módosítása 
- teljesítésigazolás

6. „Kistérségi Központ Integrált Fejlesztése – Tudás és információs központ” közbeszerzési eljárásának összegzése, új ajánlati felhívás megjelenítése
7. Egyebek

7.1. „Egy tér az információért, a közösségért Bácsalmáson” projekt megvalósítása és pénzügyi teljesítése során felmerült problémák
7.2 „Egy tér az információért, a közösségért Bácsalmáson” projekt – az épület riasztórendszerrel való ellátása

7.3. Szociális nyári gyermekétkeztetés

1. napirendi pont

„Egészségügyi alapellátáshoz kapcsolódó rendelőintézetek kialakítása Bácsalmáson” (DAOP-4.1.1/A-09-2010-0034) projekt közbeszerzésére megbízási szerződés és ajánlattételi felhívás jóváhagyása

(A megbízási szerződés tervezete, az ajánlattételi felhívás és az ajánlattételi dokumentáció I. és II. kötete a jegyzőkönyv melléklete.)

Zalántai Endre polgármester elmondja, hogy a június 3-án elfogadott megbízási szerződés módosítását kérte a közbeszerzési tanácsadó, az általa javasoltak figyelembevételével terjesztették elő a szerződéstervezetet, melynek jóváhagyását ajánlja a Jogi és Ügyrendi Bizottság, valamint elfogadásra javasolja a becsatolt ajánlattételi felhívást és az ajánlattételi dokumentációkat azzal, hogy az ajánlattételi felhívás III.1.2) pontjában foglaltakkal kapcsolatban hatalmazzák fel Száhl Imre projektmenedzsert, hogy folytasson egyeztetést dr. Kelemen Zoltán közbeszerzési tanácsadóval a fizetési határidő vonatkozásában annak érdekében, hogy a pénzügyi teljesítés ne okozzon likviditási gondot. Hozzászólás nem lévén a megbízási szerződés jóváhagyását szavazásra bocsátja. A képviselő-testület egyhangúlag (10 igen szavazattal) egyetért a javaslattal. Az ajánlattételi felhívás és ajánlattételi dokumentációk jóváhagyását bocsátja szavazásra az imént említett kiegészítéssel. A képviselő-testület egyhangúlag (10 igen szavazattal) egyetért a javaslattal, és az alábbi határozatot hozza:
242/2010. (VI. 15.) Bácsalmás v. öh.

„Egészségügyi alapellátáshoz kapcsolódó 

rendelőintézetek kialakítása Bácsalmáson” 

(DAOP-4.1.1/A-09-2010-0034) projekt 

közbeszerzésére megbízási szerződés 

és ajánlattételi felhívás jóváhagyása 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) a 238/2010. (VI. 3.) Bácsalmás v. öh. számú határozatával jóváhagyott, a DAOP-4.1.1/A-09-2010-0034 számú, „Egészségügyi alapellátáshoz kapcsolódó rendelőintézetek kialakítása Bácsalmáson” elnevezésű projekt közbeszerzési tanácsadói szolgáltatásra (építőipari, ill. orvostechnikai és informatikai eszközök beszerzése, nemzeti értékhatárt elérő értékű, általános közbeszerzési eljárás lefolytatása) vonatkozó megbízási szerződést módosítja, a módosított szerződést jelen határozat 1. számú melléklete szerint jóváhagyja, és felhatalmazza Zalántai Endre polgármestert az aláírására.
2. A Képviselő-testület a DAOP-4.1.1/A-09-2010-0034 számú, „Egészségügyi alapellátáshoz kapcsolódó rendelőintézetek kialakítása Bácsalmáson” elnevezésű pályázattal, a Bácsalmás, Gr. Széchenyi u. 75. szám alatt kialakítandó háziorvosi rendelő építési beruházásának ajánlattételi felhívását és ajánlatkérési dokumentációja I. és II. kötetét a jelen határozat 2. számú melléklete szerint jóváhagyja azzal, hogy az ajánlattételi felhívás III.1.2) pontjában foglaltakkal kapcsolatban felhatalmazza Száhl Imre projektmenedzsert, hogy folytasson egyeztetést dr. Kelemen Zoltán közbeszerzési tanácsadóval a fizetési határidő vonatkozásában annak érdekében, hogy a pénzügyi teljesítés ne okozzon likviditási gondot. 
Határidő: azonnal
Felelős: Zalántai Endre polgármester

Operatív felelős: Száhl Imre projektmenedzser

A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető



4. Bácsalmás Innovatív Nkft.

- levélben: dr. Kelemen Zoltán közbeszerzési tanácsadó (6725 Szeged, Tisza 

Lajos u. 26.)

A 242/2010. (VI. 15.) Bácsalmás v. öh. számú határozat 1. és 2. számú melléklete a jegyzőkönyv 1. számú melléklete.

2. napirendi pont
Felső-Bácska Vidékfejlesztési Nonprofit Kft. alapítói támogatása, garanciavállalása

(A támogatásra vonatkozó beadvány, valamint a garanciavállalásra vonatkozó előterjesztés a jegyzőkönyv melléklete.)

Farkas Zoltán képviselő, JÜB-elnök elmondja, hogy a Jogi és Ügyrendi Bizottság a kft. anyagi helyzetének javítására 50.000 Ft anyagi támogatás biztosítását javasolja a képviselői hírújság előirányzatának terhére; a 880 ezer Ft hitel visszafizetésére a kezességet abban az esetben javasolják vállalni, ha a tagtelepülések a lakosságszámukat tekintve legalább 80 % arányban támogatják a garanciavállalást. A kötelezettségvállalás lejáratául 2011. június 30-i időpontot javasol meghatározni a bizottság.
Zalántai Endre polgármester – kérdés, észrevétel nem lévén – a bizottsági határozati javaslatot szavazásra bocsátja.

A képviselő-testület egyhangúlag (10 igen szavazattal) az alábbi határozatot hozza:
243/2010. (VI. 15.) Bácsalmás v. öh.

Felső-Bácska Vidékfejlesztési Nkft.

alapítói támogatása, garanciavállalása 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület), mint a Felső-Bácska Vidékfejlesztési Nonprofit Kft. (a továbbiakban: Kft.) tagja, a Kft. anyagi helyzetének javítására 50.000 Ft anyagi támogatást biztosít a Kft. részére a 2010. évi költségvetésben képviselői hírújságra tervezett előirányzat terhére. 
2. A Képviselő-testület, mint a Kft. tagja − a Szigetvári Takarékszövetkezet által adott indikatív hitelnyújtási ajánlat ismeretében − a kötvényforrás terhére kezességet vállal a Kft. által a működése előfinanszírozásához szükséges, legfeljebb 9.000.000 Ft, éven túli forgóeszközhitelből lakosságszámával arányosan 880.000 Ft összegű hitel visszafizetésére abban az esetben, ha a tagtelepülések lakosságszámát tekintve legalább 80 % arányban támogatják a garanciavállalást. A kötelezettségvállalás lejárata: 2011. június 30.
Határidő: azonnal
Felelős: Mancz Ferenc alpolgármester

Operatív felelős: Váczi Julianna gazdasági osztályvezető
A határozatról értesül:

- kivonattal:
1. Zalántai Endre polgármester



2. Mancz Ferenc alpolgármester 



3. dr. Keresztury Monika jegyző



4. Váczi Julianna gazdasági osztályvezető

- levélben:
1. Felső-Bácska Vidékfejlesztési Nkft.

3. napirendi pont
Fűkasza beszerzése a Bácsalmási Önkormányzati Közszolgáltatási Közhasznú Nkft-nél

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét, hozzátéve, hogy a kérést a Jogi és Ügyrendi Bizottság támogatta.
Mancz Ferenc alpolgármester érdeklődik, hogy a költség biztosítása havonként arányosan szétosztva, vagy valamelyik havi támogatás terhére történne.
Barta Tiborné Gáll Ágnes, a Bácsalmási Önkormányzati Közszolgáltatási Közhasznú Nonprofit Kft. megbízott ügyvezetője úgy gondolja, hogy a fűnyíró traktor ára a folyamatban lévő vállalkozási tevékenységükből rendelkezésre fog állni, a beszerzési ár nettó összegét a decemberi támogatásuk terhére szeretné kérni. Ha másnap elküldi a megrendelést, a fűnyíró traktor a héten meg fog érkezni, házhozszállítással. 
Zalántai Endre polgármester ismerteti az alábbi határozat szerinti határozati javaslatot, és szavazásra bocsátja.

A képviselő-testület egyhangúlag (10 igen szavazattal) az alábbi határozatot hozza:
244/2010. (VI. 15.) Bácsalmás v. öh.

Fűnyíró traktor beszerzése 

a BÖKK Nkft-hez 
Határozat
Bácsalmás Város Önkormányzatának Képviselő-testülete támogatja a Bácsalmási Önkormányzati Közszolgáltatási Közhasznú Nonprofit Kft. fűnyíró traktor vásárlására vonatkozó kérelmét, a fűnyíró traktor nettó árát, 470.000 Ft-ot a kft. közhasznú alaptevékenységére 2010 decemberére megállapított támogatás terhére biztosítja.
Határidő: azonnal
Felelős: Zalántai Endre polgármester

Operatív felelős: Barta Tiborné Gáll Ágnes, a BÖKK Nkft. mb. ügyvezetője
A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető



4. Barta Tiborné Gáll Ágnes, BÖKK Nkft. mb. ügyvezető
4. napirendi pont
Parlagfű-mentesítési programban való részvétel

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét.

Kovács B. Károlyné képviselő a fedezet felől érdeklődik.

Zalántai Endre polgármester a kötvényforrást nevezi meg az önerő fedezeteként, visszapótlási kötelezettséggel. Több hozzászólás nem lévén az előterjesztés határozati javaslatát szavazásra bocsátja.

A képviselő-testület egyhangúlag (10 igen szavazattal) az alábbi határozatot hozza:
245/2010. (VI. 15.) Bácsalmás v. öh.

Parlagfű-mentesítési programban
való részvétel 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) úgy határoz, hogy a 2010. évi, három hónapos parlagfű-mentesítési programban 10 fő munkaerő alkalmazásával részt kíván venni.

2. A Képviselő-testület a programban való részvételhez szükséges 10 %-os önerőt, 537,3 E Ft-ot a kötvényforrás terhére biztosítja visszapótlási kötelezettséggel. A visszapótlás határideje 2010. december 31.

Határidő: 1. pont: azonnal, 

    2. pont: 2010. december 31.

Felelős: Zalántai Endre polgármester

Operatív felelős: Barta Tiborné Gáll Ágnes, a BÖKK NKft. mb. ügyvezetője

A határozatról értesül: 

- kivonattal:
1. Zalántai Endre polgármester



2. Dr. Keresztury Monika jegyző



3. Váczi Julianna osztályvezető által a Gazdasági osztály



4. Ódryné Tomcsányi Katalin személyzeti ügyintéző



5. Barta Tiborné Gáll Ágnes, BÖKK Nkft. mb. üv.

5. napirendi pont

„ Egy tér az információért, közösségért Bácsalmáson” pályázat 

- projektmenedzseri beszámoló elfogadása, 

- projektmenedzsmenti szerződés módosítása 

- teljesítésigazolás

(Az előterjesztés a jegyzőkönyv melléklete.)
Zalántai Endre polgármester ismerteti az előterjesztés lényegét, hozzátéve, hogy a Jogi és Ügyrendi Bizottság az előterjesztést támogatta. Hozzászólás nem lévén ismerteti az alábbi határozat szerinti határozati javaslatot, és szavazásra bocsátja.
A képviselő-testület egyhangúlag (10 igen szavazattal) az alábbi határozatot hozza:
246/2010. (VI. 15.) Bácsalmás v. öh.

„Egy tér az információért, a közösségért
Bácsalmáson”pályázat 4. részteljesítési

projektmenedzsmenti beszámolója, a

projektmenedzsmenti szerződés módosítása,

teljesítésigazolás jóváhagyása 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Innovatív Nkft. „Egy tér az információért, a közösségért Bácsalmáson” elnevezésű, DAOP-4.1.3/B-2008-0071 azonosítószámú projekttel kapcsolatos projektmenedzsment-szolgáltatások 4. részteljesítéséről szóló tájékoztatóját tudomásul veszi.

2. A Képviselő-testület a fenti projekt projektmenedzseri feladatainak elvégzésére vonatkozó megbízási szerződés módosítását jelen határozat 1. számú melléklete szerint jóváhagyja, és felhatalmazza Zalántai Endre polgármestert az aláírására.

3. A Képviselő-testület a fenti projekt projektmenedzsmenti szolgáltatásának 4. részszámlájára vonatkozó teljesítésigazolást jelen határozat 2. számú melléklete szerint jóváhagyja, és felhatalmazza Zalántai Endre polgármestert és dr. Keresztury Monika jegyzőt az aláírására.

Határidő: azonnal

Felelős: Zalántai Endre polgármester 

Operatív felelős: Száhl Imre projektmenedzser
A határozatról értesül:
- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető



4. Bácsalmás Innovatív Nkft.

1. számú melléklet a 246/2010. (VI. 15.) Bácsalmás v. öh. számú határozathoz

„MEGBÍZÁSI SZERZŐDÉS

MÓDOSÍTÁS

projektmenedzseri feladatok elvégzésére

DAOP-4.1.3/B-2008-0071

A 2009. május 31-én létrejött és aláírt „Egy tér az információért, a közösségért Bácsalmáson” elnevezésű, DAOP-4.1.3/B-2008-0071 azonosítószámú támogatott projekt projektmenedzsmenti tevékenységeinek elvégzésére vonatkozó

Bácsalmás Város Önkormányzata (6430 Bácsalmás, gr. Teleki j. u. 4-8.; Adószám: 15336471-2-03; Bankszámlaszám: 11732033-15336471-00000000; képviseli: Zalántai Endre polgármester), mint megbízó – a továbbiakban: Megbízó
illetve

Bácsalmás Innovatív NKft. (Bácsalmás, gr. Teleki József u. 4-8.; Adószám: 12727245-2-03; Bankszámlaszám: 11732088-29900019-00000000; Cg: 03-09-109339; képviseli: Baricz László ügyvezető), mint megbízott – a továbbiakban: Megbízott
között létrejött megbízási szerződés az alábbiak szerint módosul:

A Megbízási szerződés 3) pontjában szereplő fizetési feltételekre vonatkozó megállapítások között szereplő 4. rész számla (végszámla) kiállítását Megbízott nem a záró elszámolást követően, hanem legkésőbb 2010. június 11-ig állíthatja ki.

A számla kiállításhoz tartozó teljesítésigazolás feltételei közül kikerül a záró pénzügyi elszámolás benyújtása a VÁTI Kht. felé, ugyanis ez a projekt zárását követően realizálódik.

Felek megállapodnak abban, hogy a záró kifizetési kérelem összeállítása, benyújtása, az ezzel kapcsolatos további intézkedések Megbízott feladata, csakúgy mint a projekt pénzügyi teljesülését követő záró, pénzügyi jelentés elkészítése Megbízó részére.

Alulírott szerződő Felek jelen szerződés módosítást elolvasás és értelmezés után, mint akaratukkal mindenben megegyezőt, jóváhagyólag írták alá.
Jelen szerződés módosítás három eredeti, egymással mindenben megegyező magyar nyelvű példányban készült, amelyből egy a Megbízó, egy a Megbízott példánya, egy példány a pályázati projekt elszámolásának alap bizonylata.

Bácsalmás, 2010. június 9.

Megbízó






Megbízott


         Zalántai Endre





          Baricz László

          polgármester




 Bácsalmás Innovatív NKft. ügyvezető

    P.H.







      P.H.”

2. számú melléklet a 246/2010. (VI. 15.) Bácsalmás v. öh. számú határozathoz

„TELJESÍTÉSIGAZOLÁS

	Megrendelő/Megbízó neve:
	Bácsalmás Város Önkormányzata

	Megrendelő/Megbízó címe:
	6430 Bácsalmás, gr. Teleki J. u. 4-8.

	Megrendelő/Megbízott számlaszáma:
	11732088-15336471-30030000

	Vállalkozó/Megbízott neve:
	Bácsalmás Innovatív NKft.

	Vállalkozó/Megbízott címe:
	6430 Bácsalmás, Hősök tere 3.

	Vállalkozó/megbízott számlaszáma:
	11732088-29900019-00000000

	Projekt száma:
	DAOP-4.1.3/B-2008-0071

	Vonatkozó szerződés tárgya:
	Projektmenedzseri szolgáltatás

	Vonatkozó szerződés kelte:
	2009. május 31.

	Elvégzett feladat tartalma:
	Projektmenedzseri szolgáltatási szerződésben foglalt 4. részfeladatok teljesítése

	Elvégzett feladat teljesítésének kelte:
	2010. június 11.

	Költségvetési sor:
	Projekt menedzsment költségei

	A szerződés összege:
	3.565.000 Ft

	Számlázható összeg:
	901.000 Ft

	A számla végszámla/részszámla
	Utolsó rész számla


A fent megjelölt feladatok teljesítését igazolom, a vállalkozó a szerződésben foglaltak szerint elvégezte szerződésben vállalt részfeladatát. Az elvégzett feladatok vonatkozásában a szerződés értelmében számlázásra jogosult.

------------------------------------

teljesítést igazoló

Bácsalmás Város polgármestere

Bácsalmás, 2010. június 11.

Számla sorszáma: AI8SA8639447

A benyújtott számla pénzügyi teljesítését jóváhagyom. Kérem a Pénzügyi osztályt, hogy a mellékelt számlát a feltüntetett határidőre vonatkozóan teljesítse a Vállalkozó/Megbízott felé.

------------------------------------

kötelezettség vállaló

Bácsalmás Város polgármestere

-------------------------------------

kötelezettség vállalást ellenjegyző

Bácsalmás Város jegyzője

Bácsalmás, 2010. június 11. „

6. napirendi pont
„Kistérségi Központ Integrált Fejlesztése – Tudás és információs központ” közbeszerzési eljárásának összegzése, új ajánlati felhívás megjelenítése

(Az előterjesztés a jegyzőkönyv melléklete.)

Zalántai Endre polgármester elmondja, hogy 4 pályázat érkezett, amelyből 3 érvénytelen volt, 1 túllépte a költséget, ezért az eljárás eredménytelennek való nyilvánítására, és új közbeszerzési eljárás kiírására van szükség. 
Mancz Ferenc alpolgármester megjegyzi, hogy uniós előírás szerint akkor is eredménytelennek nyilvánítható az eljárás, ha csak egy pályázat érkezik a kiírásra.

Zalántai Endre polgármester az előterjesztés határozati javaslatát – az 1. pontban a közbeszerzési eljárás eredménytelennek való nyilvánításával – szavazásra bocsátja.
A képviselő-testület egyhangúlag (10 igen szavazattal) az alábbi határozatot hozza:
247/2010. (VI. 15.) Bácsalmás v. öh.

„Kistérségi Központ Integrált Fejlesztése 

– Tudás és információs központ” 

közbeszerzési eljárásának összegzése, 

új ajánlati felhívás megjelenítése 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) a „Kistérségi Központ Integrált Fejlesztése –Tudás és információs központ” közbeszerzési eljárás (KÉ: 9008/2010) összegzését az ajánlatok elbírálásáról jelen határozat 1. számú melléklete szerint elfogadja, a közbeszerzési eljárást eredménytelennek nyilvánítja.
2. A Képviselő-testület a „Kistérségi Központ Integrált Fejlesztése –Tudás és információs központ” közbeszerzési eljárás (KÉ: 9008/2010) „Tájékoztató az eljárás eredményéről” hirdetményét jelen határozat 2. számú melléklete szerint jóváhagyja, és dönt arról, hogy közzéteszi; a közzététel költségét az értékesített dokumentációk összegéből fedezi.

3. A Képviselő-testület a „Kistérségi Központ Integrált Fejlesztése –Tudás és információs központ” közbeszerzési eljárást megismétli a KÉ: 9008/2010 felhívásban közzétettek változatlanul hagyásával. A Képviselő-testület „Az egyszerű eljárás ajánlattételi felhívása” című hirdetményt jelen határozat 3. számú melléklete szerint jóváhagyja, és dönt arról, hogy közzéteszi; a közzététel költségét (várhatóan 300.000 Ft-ot) a dokumentációk értékesítésének összegéből fedezi. 

Határidő: 1. pont: azonnal
                2. pont: 2010. június 16.

                3. pont: 2010. június 16. (az újabb eljárás elindítására)

Felelős: Zalántai Endre polgármester

Operatív felelős: Baricz László, a Bácsalmás Innovatív Nkft. ügyvezetője

A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető



4. Bácsalmás Innovatív Nkft.

A 247/2010. (VI. 15.) Bácsalmás v. öh. számú határozat 1., 2. és 3. számú melléklete a jegyzőkönyv 2. számú melléklete.

7. napirendi pont
Egyebek

7.1. „Egy tér az információért, a közösségért Bácsalmáson” projekt megvalósítása és pénzügyi teljesítése során felmerült problémák
(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét, hozzátéve, hogy a Jogi és Ügyrendi bizottság az előterjesztést támogatta, a többletköltség biztosítását a lakásalap terhére javasolta; a riasztórendszer megvalósításáról a következő napirendi pont kapcsán fognak tárgyalni. Hozzászólás nem lévén az előterjesztés határozati javaslatának első és második pontját – a bizottsági javaslat figyelembevételével – szavazásra bocsátja.

A képviselő-testület egyhangúlag (10 igen szavazattal) az alábbi határozatot hozza:

248/2010. (VI. 15.) Bácsalmás v. öh.

„Egy tér az információért, a közösségért

Bácsalmáson” (DAOP-4.1.3/B-2008-0071) projekt

jogi tanácsadói szerződésének módosítása, 

informatikai eszközök üzembe helyezése 

során felmerült többletköltség biztosítása 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a DAOP-4.1.3/B-2008-0071 számú, „Egy tér az információért, a közösségért Bácsalmáson” elnevezésű projekt jogi tanácsadói szerződését a Megbízott bankszámlaszámának tekintetében módosítja, felhatalmazza Zalántai Endre polgármestert a jelen határozat melléklete szerinti szerződésmódosítás aláírására.
2. A Képviselő-testület úgy dönt, hogy a DAOP-4.1.3/B-2008-0071 számú, „Egy tér az információért, a közösségért Bácsalmáson” elnevezésű projekt informatikai eszközeinek üzembe helyezése során keletkezett többletköltséget 52.750 Ft összegben a lakásalap terhére biztosítja.

Határidő: azonnal

Felelős: Zalántai Endre polgármester

Operatív felelős: Száhl Imre projektmenedzser és Váczi Julianna osztályvezető
A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető



4. Bácsalmás Innovatív Nkft.

- levélben:
1. Hermes Holding Tanácsadó, Szervező és Szolgáltató Kft. 

(1095 Budapest, Soroksári út 48.)

Melléklet a 248/2010. (VI. 15.) Bácsalmás v. öh. számú határozathoz

„MEGBÍZÁSI SZERZŐDÉS

MÓDOSÍTÁS

jogi tanácsadói tevékenységek elvégzésére

DAOP-4.1.3/B-2008-0071

A 2009. június 15-én létrejött és aláírt „Egy tér az információért, a közösségért Bácsalmáson” elnevezésű, DAOP-4.1.3/B-2008-0071 azonosítószámú támogatott projekt jogi tanácsadói tevékenységeinek elvégzésére vonatkozó

Bácsalmás Város Önkormányzata (6430 Bácsalmás, gr. Teleki J. u. 4-8.; Adószám: 15336471-2-03; Bankszámlaszám: 11732033-15336471-00000000; képviseli: Zalántai Endre polgármester), mint megbízó – a továbbiakban: Megbízó
illetve

Hermes Holding Tanácsadó, Szervező és Szolgáltató Kft. (1095 Budapest, Soroksári út 48.; Adószám: 12720626-2-43; Bankszámlaszám: 10700392-24484307-51100005; képviseli: Kiss Tamás ügyvezető), mint megbízott – a továbbiakban: Megbízott
között létrejött, majd 2009. október 28-i dátummal módosított megbízási szerződés a Megbízott bankszámlaszámának vonatkozásában az alábbiak szerint módosul:

A Megbízási szerződés 8) pontjában szereplő számlázási feltételekre vonatkozó megállapítások között szereplő Megbízott által megadott bankszámlaszámot 10700392-24484307-51100005 számról 11742049-29904329-00000000 bankszámla számban rögzítik. 

Alulírott szerződő Felek jelen szerződés módosítást elolvasás és értelmezés után, mint akaratukkal mindenben megegyezőt, jóváhagyólag írták alá.
Jelen szerződés módosítás három eredeti, egymással mindenben megegyező magyar nyelvű példányban készült, amelyből egy a Megbízó, egy a Megbízott példánya, egy példány a pályázati projekt elszámolásának alap bizonylata.

Bácsalmás, 2010. június 9.

Megbízó






Megbízott


         Zalántai Endre





          Kiss Tamás

          polgármester




    Hermes Holding Kft. ügyvezető

    P.H.







      P.H.”

7.2. „Egy tér az információért, a közösségért Bácsalmáson” projekt – az épület riasztórendszerrel való ellátása
(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét.

Benák Róbert képviselő szerint a riasztórendszer kábeltévé-rendszeren való üzemeltetése problémát jelentett több helyen. A rádiós rendszerű üzemeltetést biztonságosabbnak tartja, mert esetleges hibáért nem lehet okolni a kábelrendszert üzemeltető céget. 
Dr. Keresztury Monika jegyző kérdezi, hogy adódott-e probléma a kábelrendszeren való üzemeltetésből.

Benák Róbert képviselő kijelenti, hogy több helyen, magánlakásoknál, cégeknél is volt probléma. 
Kiss Zoltán képviselő megjegyzi, hogy a riasztórendszerek nem a digitális telefonvonalakhoz vannak igazítva, hanem az analóghoz.
Benák Róbert képviselő javasolja a megrendelésben feltüntetni azt a mondatot, hogy a kiépítő vállalja, hogy ugyanolyan garanciális feltételekkel működik, mintha be lenne kötve egy vezetékvonallal hozzá, és az stabilan működik.
Mancz Ferenc alpolgármester szerint ilyen vállalást senki nem fog tenni, mert így lehetetlen dolog elé állítanák őket. 

Benák Róbert képviselő megjegyzi, hogy a kábeltévé-rendszeren nincs szünetmentes tápegység, ezért nem biztonságos az üzemeltetés.

Dr. Keresztury Monika jegyző kérdezi, hogy valós problémáról van-e szó.

Benák Róbert képviselő igennel válaszol.

Dr. Keresztury Monika jegyző szerint mindegyik módszernek van kockázata.

Benák Róbert képviselő kijelenti, hogy a legbiztonságosabbat kell választani, a rádiós rendszert.

Dr. Keresztury Monika jegyző megjegyzi, hogy a másik rendszernek nincs havidíja.
Mancz Ferenc alpolgármester a határozatot kiegészíteni javasolja azzal, hogy a megvalósítás 24 órás, üzembiztos megoldást takarjon. 
Farkas Zoltán képviselő megjegyzi, hogy ha van riasztó, akkor biztosítást lehet kötni az épületre. A legolcsóbb megoldást támogatja.

Zalántai Endre polgármester ismerteti az alábbi határozat szerinti határozati javaslatot, és szavazásra bocsátja.

A képviselő-testület 9 igen szavazattal és 1 tartózkodással (Kovács B. Károlyné) az alábbi határozatot hozza:
249/2010. (VI. 15.) Bácsalmás v. öh.

„Egy tér az információért, a közösségért
Bácsalmáson” – az épület riasztó-

rendszerrel való ellátása 
Határozat
Bácsalmás Város Önkormányzatának Képviselő-testülete (továbbiakban: Képviselő-testület) a DAOP-4.1.3/B-2008-0071 számú, „Egy tér az információért, a közösségért Bácsalmáson” elnevezésű projekttel megvalósult Közösségi Ház riasztórendszerének beszerzésére és telepítésére a Riasztó Kft-t (6430 Bácsalmás, Rákóczi u. 14.) bízza meg az árajánlata szerinti 90.000 Ft + áfa összegben azzal, hogy a megvalósítás 24 órás, üzembiztos megoldást jelentsen. A Képviselő-testület a felmerülő kiadásokat a lakásalap terhére biztosítja. 
Határidő: azonnal

Felelős: Zalántai Endre polgármester

Operatív felelős: Váczi Julianna gazdasági osztályvezető

A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető



4. Száhl Imre projektmenedzser

- levélben:
1. Lakatos Gábor, a Riasztó Kft. ügyvezetője (6430 Bácsalmás, 

Rákóczi u. 14.)
Dr. Keresztury Monika jegyző tájékoztatásul elmondja, hogy most került az önkormányzat kezelésébe az ingatlan, az előző napon kezdték el a leltárt felvenni, a zárakat le kellett cserélni, mivel kulcsok vesztek el.

7.3. Szociális nyári gyermekétkeztetés

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét, majd – kérdés, észrevétel nem lévén – az abban szereplő határozati javaslatot szavazásra bocsátja.

A képviselő-testület egyhangúlag (10 igen szavazattal) az alábbi határozatot hozza:

250/2010. (VI. 15.) Bácsalmás v. öh.

Szociális nyári gyermekétkeztetés 
Határozat
1. Bácsalmás Város Önkormányzatának Képviselő-testülete úgy dönt, hogy 2010. június 16-ától 2010. augusztus 31-ig munkanapokon szociális nyári gyermekétkeztetést biztosít ebéd formájában, térítésmentesen a rendszeres gyermekvédelmi kedvezményben részesülő gyermekek részére, az előzetes igényfelmérés alapján, a 2.197.800 Ft keretösszeg erejéig az alábbiak szerint:
2.  A meleg étel előállításának helye: 

Hunyadi János Gimnázium és Szakiskola által üzemeltetett konyha

Bácsalmás, Szt. János u. 5. sz. 

A szolgáltatás igénybevételének időszaka: munkanapokon 11.30 órától 13.00 óráig. 

A szolgáltatás igénybevétele történhet: 

- helyben fogyasztással, 

- elvitellel,

- tanyasi gyermekek részére kiszállítással. 

Az ételt helyben fogyasztó gyermekek felügyeletéről az Alapszolgáltatási Központ alkalmazottjai gondoskodnak. 

A Polgármesteri Hivatal Szociális, Egészségügyi és Családvédelmi Osztálya elkészíti az étkezést igénylők listáját, átadja az ételt előállító intézmény gazdaságvezetőjének és igazolja azt, hogy a listán szereplő gyermekek rendszeres gyermekvédelmi kedvezményben részesülnek. 

A szolgáltatás igénybevételét az igénybevevő naponta aláírásával igazolja az étel átvételének helyén, erről az intézmény gazdaságvezetője által kijelölt személy, tanyasi gyermekek esetében a tanyagondnok gondoskodik. 

Határidő: 2010. június 16. 

Felelős: Zalántai Endre polgármester

Operatív felelős: Farkas Zoltánné szociális, egészségügyi és családvédelmi osztályvezető

A határozatról értesül: 

- kivonattal:
1. Zalántai Endre polgármester 



2. dr. Keresztury Monika jegyző



3. Farkas Zoltánné szociális, egészségügyi és családvédelmi ov. 


4. Váczi Julianna Polgármesteri Hivatal Gazdasági Osztálya 



5. Hunyadi János Gimnázium és Szakiskola konyhavezetője 



6. Nyáriné Farkas Orsolya, az Alapszolgáltatási Központ vezetője 

Dr. Száhl Imre képviselő kérdezi, hogy a szennyvízbekötési szándékról ismert-e információ. Az ő körzete az előző napig szinte 100 %-os.

Farkas Zoltán képviselő jelenlegi információja szerint több mint 90 % a lakossági szennyvízrákötési szándék.

Zalántai Endre polgármester – több napirendi pont nem lévén – megköszöni a részvételt, és az ülést 15 óra 10 perckor berekeszti.

K. m. f.


          Zalántai Endre
 
 dr. Keresztury Monika


           polgármester                          

  
               jegyző

                         Kovács B. Károlyné

                    Rostás Tibor


                                      képviselők, jegyzőkönyv-hitelesítők

